Shohrux Shoahmedov Markaziy bank raisining o‘rinbosari etib tayinlandi

O‘zbekiston Respublikasi Prezidenti farmoni bilan Shohrux Shoahmedov Markaziy bank raisining o‘rinbosari etib tayinlandi. Bu haqda Markaziy bank matbuot xizmati xabar bermoqda.

Shoahmedov 2000-yili Jahon iqtisodiyoti va diplomatiya universitetini, 2002-yilda esa Toshkent davlat iqtisodiyot universiteti magistraturasini tamomlagan.
Mehnat faoliyatini Tashqi iqtisodiy Milliy bankida oddiy mutaxassislikdan boshlagan. “Ipoteka-bank” boshqaruvi raisi o‘rinbosari bo‘lib ishlagan. Hozirgi lavozimga tayinlangunga qadar Sh. Shoahmedov Markaziy bank Toshkent shahar bosh boshqarmasiga rahbarlik qilayotgandi.